CELEX: 32004R0492
Language: sk
Date: 2004-03-08 00:00:00
Title: Nariadenie Rady (ES) č. 492/2004 z 8. marca 2004, ktorým sa mení a dopĺňa nariadenie (ES) č. 1338/2002, ktorým sa ukladá konečné vyrovnávacie clo na dovoz kyseliny sulfanilovej s pôvodom v Indii, a ktorým sa mení a dopĺňa nariadenie (ES) č. 1339/2002, ktorým sa ukladá konečné antidumpingové clo na dovoz kyseliny sulfanilovej s pôvodom, okrem iného, v Indii

Dôležité právne oznámenie

|

32004R0492

Úradný vestník L 080 , 18/03/2004 S. 0006 - 0007

		Nariadenie Rady (ES) č. 492/2004z 8. marca 2004,ktorým sa mení a dopĺňa nariadenie (ES) č. 1338/2002, ktorým sa ukladá konečné vyrovnávacie clo na dovoz kyseliny sulfanilovej s pôvodom v Indii, a ktorým sa mení a dopĺňa nariadenie (ES) č. 1339/2002, ktorým sa ukladá konečné antidumpingové clo na dovoz kyseliny sulfanilovej s pôvodom, okrem iného, v IndiiRada európskej únieso zreteľom na Zmluvu o založení Európskeho spoločenstva,so zreteľom na nariadenie Rady (ES) č. 384/96 z 22. decembra 1995 o ochrane pred dumpingovým dovozom z krajín, ktoré nie sú členmi Európskeho spoločenstva, [1] najmä na jeho články 8 a 9,so zreteľom na nariadenie Rady (ES) č. 2026/97 zo 6. októbra 1997 o ochrane pred subvencovaným dovozom z krajín, ktoré nie sú členmi Európskeho spoločenstva, [2] najmä na jeho články 13 a 15,so zreteľom na návrh predložený Komisiou po porade s Poradným výborom,keďže:A. PREDCHÁDZAJÚCE KONANIE(1) v júli 2002 uložila Rada nariadením (ES) č. 1338/2002 [3] konečné vyrovnávacie clo na dovoz kyseliny sulfanilovej s pôvodom v Indii. V ten istý deň uložila Rada nariadením (ES) č. 1339/2002 [4] konečné antidumpingové clo na dovoz kyseliny sulfanilovej s pôvodom v Čínskej ľudovej republike a Indii;(2) v rámci týchto konaní prijala Komisia rozhodnutím 2002/611/ES [5] cenový záväzok ponúknutý indickou spoločnosťou Kokan Synthetics & Chemicals Pvt. Ltd (spoločnosť);(3) dovoz kyseliny sulfanilovej s pôvodom v Indii, ktorú do spoločenstva spoločnosť (dodatkový kód TARIC A 398) vyvážala, bol oslobodený od vyrovnávacích a antidumpingových ciel článkom 2 nariadení (ES) č. 1338/2002 a (ES) č. 1339/2002;B. DOBROVOĽNÉ STIAHNUTIE ZÁVÄZKU(4) Kokan Synthetics & Chemicals Pvt. Ltd oznámila Komisii v decembri 2003, že chce dobrovoľne stiahnuť svoj záväzok;(5) rozhodnutie 2002/611/ES bolo podľa toho zrušené;C. KONEČNÉ VYROVNÁVACIE A ANTIDUMPINGOVÉ CLÁ(6) vyšetrovanie, ktoré viedlo k záväzku ponúknutému spoločnosťou, bolo uzatvorené i) konečným stanovením subvencovania a ujmy nariadením (ES) č. 1338/2002 a ii) konečným stanovením dumpingu a ujmy nariadením (ES) č. 1339/2002;(7) podľa článku 13 ods. 9 nariadenia (ES) č. 2026/97 a článku 8 ods. 9 nariadenia (ES) č. 384/96 musí sadzba vyrovnávacieho a antidumpingového cla, ktoré sa má uložiť na dovoz výrobkov vyrobených a vyvezených spoločnosťou, vychádzať zo skutočností stanovených v kontexte vyšetrovaní, ktoré viedli k záväzku. Vzhľadom na to sa v úvodnom ustanovení 67 nariadenia (ES) č. 1338/2002 a úvodnom ustanovení 46 nariadenia (ES) č. 1339/2002 považuje za primerané, aby sa sadzba konečného vyrovnávacieho cla stanovila vo výške 7,1 % ad valorem a sadzba konečného antidumpingového cla vo výške 18.3 % ad valorem;D. zmeny a doplnky nariadení (ES) č. 1338/2002 a (ES) č. 1339/2002(8) na základe uvedeného by sa článok 1 ods. 3 a článok 2 nariadenia (ES) č. 1338/2002 a článok 1 ods. 3 a článok 2 nariadenia (ES) č. 1339/2002 a ich príslušné prílohy mali zrušiť,prijala toto nariadenie:Článok 1Článok 1 ods. 3 a článok 2 nariadenia (ES) č. 1338/2002 a jeho príloha sa týmto zrušujú.Článok 2Článok 1 ods. 3 a článok 2 nariadenia (ES) č. 1339/2002 a jeho príloha sa týmto zrušujú.Článok 3Toto nariadenie nadobúda účinnosť deň po jeho uverejnení v Úradnom vestníku Európskej únie.Toto nariadenie je záväzné vo svojej celistvosti a je priamo uplatniteľné vo všetkých členských štátoch.V Bruseli 8. marca 2004Za RadupredsedaD. Ahern[1] Ú. v. ES L 56, 6.3.1996, s. 1. Nariadenie naposledy zmenené a doplnené nariadením (ES) č. 1972/2002 (Ú. v. ES L 305, 7.11.2002, s. 1).[2] Ú. v. ES L 288, 21.10.1997, s. 1. Nariadenie naposledy zmenené a doplnené nariadením (ES) č. 1973/2002 (Ú. v. ES L 305, 7.11.2002, s. 4).[3] Ú. v. ES L 196, 25.7.2002, s. 1.[4] Ú. v. ES L 196, 25.7.2002, s. 11. Nariadenie naposledy zmenené a doplnené nariadením (ES) č. 236/2004 (Ú. v. EÚ L 40, 12.2.2004, s. 17).[5] Ú. v. ES L 196, 25.7.2002, s. 36.--------------------------------------------------